หุ้นสหรัฐฯปิดในแดนบวก
ดัชนีหุ้นดาวโจนส์  ปิดที่ 12,640.86 จุด เพิ่มขึ้น 67.29 จุด ด้านแนสแดค ปิดที่ 2,892.42 จุด เพิ่มขึ้น 33.33 จุด
23 มิ.ย. 2555

ดัชนีหุ้นดาวโจนส์  ปิดที่ 12,640.86 จุด เพิ่มขึ้น 67.29 จุด ด้านแนสแดค ปิดที่ 2,892.42 จุด เพิ่มขึ้น 33.33 จุด
ตลาดหุ้นสหรัฐฯวานนี้ ดีดกลับขึ้นมา หลังดิ่งลงแรงเมื่อวันพฤหัสบดี  โดยได้แรงหนุนจากที่ประชุมเหล่าผู้นำชาติยุโรปในกรุงโรม ประเทสอิตาลี ที่ส่งสัญญาณวางแผนอีดฉีดเงิน 130,000 ล้านยูโร อัดฉีดเศรษฐกิจยูโรโซน
ดัชนีหุ้นดาวโจนส์ เพิ่มขึ้น 67.29 จุด (0.54 เปอร์เซ็นต์) ปิดที่ 12,640.86 จุด แนสแดค เพิ่มขึ้น 33.33 จุด (1.17 เปอร์เซ็นต์) ปิดที่ 2,892.42 จุด เอสแอนด์พี เพิ่มขึ้น 9.51 จุด (0.72 เปอร์เซ็นต์) ปิดที่ 1,335.02 จุด 
ขณะที่ราคาน้ำมันฟื้นตัวพอประมาณเมื่อวันศุกร์ จากแรงช้อนซื้อของนักลงทุน หลังดิ่งลงอย่างหนักช่วง 2 วันที่ผ่านมา
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 1.56 ดอลลาร์ ปิดที่ 79.76 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัย เพิ่มขึ้น 90 เซนต์ ปิดที่ 90.98 ดอลลาร์ต่อบาร์เรล